CELEX: 22016D1118
Language: el
Date: 2016-06-10 00:00:00
Title: Απόφαση αριθ. 1/2016 της επιτροπής χερσαίων μεταφορών Κοινότητας/Ελβετίας, της 10ης Ιουνίου 2016, σχετικά με το σύστημα επιβολής τελών στα οχήματα, το οποίο εφαρμόζεται στην Ελβετία από την 1η Ιανουαρίου 2017 [2016/1118]

9.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 186/36
            
         ΑΠΌΦΑΣΗ αριθ. 1/2016 ΤΗΣ ΕΠΙΤΡΟΠΉΣ ΧΕΡΣΑΊΩΝ ΜΕΤΑΦΟΡΏΝ ΚΟΙΝΌΤΗΤΑΣ/ΕΛΒΕΤΊΑΣ
   της 10ης Ιουνίου 2016
   σχετικά με το σύστημα επιβολής τελών στα οχήματα, το οποίο εφαρμόζεται στην Ελβετία από την 1η Ιανουαρίου 2017 [2016/1118]
   Η ΕΠΙΤΡΟΠΗ,
   Έχοντας υπόψη τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας για τις σιδηροδρομικές και οδικές μεταφορές εμπορευμάτων και επιβατών (1) (εφεξής «η συμφωνία»), και ιδίως το άρθρο 51 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 40 της συμφωνίας, η Ελβετία έχει επιβάλει από την 1η Ιανουαρίου 2001 σύστημα είσπραξης τελών χωρίς διακρίσεις σε οχήματα για το κόστος που συνεπάγονται («τέλη κυκλοφορίας βαρέων φορτηγών οχημάτων βάσει επιδόσεων»). Το τέλος διαφοροποιείται ανάλογα με τρεις κατηγορίες προτύπων εκπομπών (κατηγορίες EURO).
            
         
               (2)
            
            
               Για τον σκοπό αυτό, η συμφωνία ορίζει στο άρθρο 40 παράγραφοι 2 και 4 τον σταθμισμένο μέσο όρο των τελών, το μέγιστο τέλος για την κατηγορία των οχημάτων που ρυπαίνουν περισσότερο, καθώς και τη μέγιστη διαφορά τέλους από μια κατηγορία σε άλλη.
            
         
               (3)
            
            
               Λαμβανομένου υπόψη του εκσυγχρονισμού του στόλου οχημάτων που κυκλοφορούν στην Ελβετία, που συνεπάγεται ότι ολοένα και περισσότερα οχήματα πληρούν τα πλέον πρόσφατα πρότυπα EURO, η επιτροπή χερσαίων μεταφορών Κοινότητας/Ελβετίας πρέπει να προσαρμόσει την κατανομή των κατηγοριών προτύπων EURO μεταξύ των τριών κατηγοριών τελών.
            
         
               (4)
            
            
               Θα πρέπει να διατηρηθεί η έκπτωση 10 % για το επίπεδο κατηγορίας τελών που προβλέπεται στην απόφαση αριθ. 1/2011 της επιτροπής χερσαίων μεταφορών Κοινότητας/Ελβετίας, της 10ης Ιουνίου 2011 (2), για τα οχήματα των κατηγοριών εκπομπών EURO ΙΙ και EURO ΙΙΙ τα οποία εξοπλίστηκαν εκ των υστέρων με εγκεκριμένο σύστημα φίλτρου σωματιδίων,
            
         ΑΠΟΦΑΣΙΖΕΙ:
   Άρθρο 1
   Το τέλος κυκλοφορίας βαρέων φορτηγών οχημάτων βάσει επιδόσεων για όχημα του οποίου το πραγματικό συνολικό βάρος με φορτίο δεν υπερβαίνει τους 40 τόνους και διανύει απόσταση 300 χιλιομέτρων ανέρχεται σε:
   
               —
            
            
               372,00 ελβετικά φράγκα για την κατηγορία τέλους 1
            
         
               —
            
            
               322,80 ελβετικά φράγκα για την κατηγορία τέλους 2
            
         
               —
            
            
               273,60 ελβετικά φράγκα για την κατηγορία τέλους 3.
            
         Άρθρο 2
   Η κατηγορία τέλους 1 εφαρμόζεται σε οχήματα της κατηγορίας εκπομπών EURO III, καθώς και σε όλα τα οχήματα που τέθηκαν σε κυκλοφορία πριν από την έναρξη ισχύος του προτύπου EURO III.
   Η κατηγορία τέλους 2 εφαρμόζεται σε οχήματα της κατηγορίας εκπομπών EURO IV και EURO V.
   Η κατηγορία τέλους 3 εφαρμόζεται σε οχήματα της κατηγορίας εκπομπών EURO VI.
   Άρθρο 3
   Εφαρμόζεται η έκπτωση 10 % του τέλους για συγκεκριμένη κατηγορία, η οποία χορηγείται σε οχήματα των κατηγοριών εκπομπών EURO ΙΙ και EURO ΙΙΙ που εξοπλίστηκαν εκ των υστέρων με εγκεκριμένο σύστημα φίλτρου σωματιδίων, όπως προβλέπεται στο άρθρο 1 της απόφασης αριθ. 1/2011 της επιτροπής χερσαίων μεταφορών Κοινότητας/Ελβετίας.
   Άρθρο 4
   Η παρούσα απόφαση αρχίζει να ισχύει την 1η Ιανουαρίου 2017.
   
      Βέρνη, 10 Ιουνίου 2016.
      
         
            Για την Ελβετική Συνομοσπονδία
         
         
            Ο Πρόεδρος
         
         Peter FÜGLISTALER
      
      
         
            Για την Ευρωπαϊκή Ένωση
         
         
            Ο επικεφαλής της αντιπροσωπείας της Ευρωπαϊκής Ένωσης
         
         Φώτης ΚΑΡΑΜΗΤΣΟΣ
      
   
   
      (1)  ΕΕ L 114 της 30.4.2002, σ. 91.
   
      (2)  ΕΕ L 193 της 23.7.2011, σ. 52.